section_heading: Organizacija
paragraph_text: Društvo ima glazbenu, športsku i glumačku sekciju. Cilj je preko sprovođenja isplaniranih aktivnosto omogućiti obogaćivanje socijalnog života mladih kroz druženje, informiranje, edukaciju, komunikaciju i međusobno povezivanje s drugim mladim Hrvatima iz ostalih sredina. Organiziraju proslave Dana državnosti Republike Hrvatske u Beogradu koje počinju sv. misom za Domovinu, a nastavljaju se prigodnim programom. Upisuju Hrvate u posebni popis birača, a, nakon nedovoljnog broja upisanih, angažiralo se u prikupljanju glasova za elektore. Društvo u studenome organizira proslave obljetnice Društva, prigodni malonogometni turnir te petkom redovito okupljanje mladeži.